Hr Priit Alekask
Riigi Kaitseinvesteeringute Keskus
Järve 34A
11314 Tallinn		Teie 07.11.2024 pöördumine	
			
		Meie 26.11.2024 nr KV-4.1-3.1/24/21129-2	

Vastus detailplaneeringule	

Austatud hr Alekask	

Lääne-Harju Vallavalitsus esitas Riigi Kaitseinvesteeringute Keskusele kooskõlastamiseks Lääne-Harju valla Paldiski linna Tallinna mnt 7, Tallinna mnt 9, Pallase haljasala 6, Tallinna mnt 11, Tallinna mnt 17, Tallinna mnt 21, Tallinna mnt 23, Vanatalu, Ida tn L1 katastriüksuste ja lähiala detailplaneeringu. Tegemist on Paldiski põhjalinnaku ja selle laienduse ala detailplaneeringuga, mille huvitatud isikuks on Riigi Kaitseinvesteeringute Keskus.

Detailplaneeringu koostamise eesmärk on planeeringualal olevate maaüksuste sihtotstarbe määramine riigikaitsemaaks ning ehitusõiguse määramine riigikaitselise funktsiooniga ehitiste ehitamiseks. Detailplaneeringus on kavandatud ehitusõigus Paldiski põhjalinnaku arendamiseks. Arendus hõlmab uute kasarmute, remondihallide, garaažide, ladude, büroopindade või muude riigikaitseliste hoonete ehitamist. Samuti on alale planeeritud 100 m pikkune lasketiir. Lisaks on planeeritud ehitusõigus Paldiski Päästekomando uue kompleksi rajamiseks.

Kaitseväel planeeringu selles etapis märkused Lääne-Harju valla Paldiski linna Tallinna mnt 7, Tallinna mnt 9, Pallase haljasala 6, Tallinna mnt 11, Tallinna mnt 17, Tallinna mnt 21, Tallinna mnt 23, Vanatalu, Ida tn L1 katastriüksuste ja lähiala detailplaneeringu kohta puuduvad. Küll aga on vajalik esitada lasketiiru ohuala analüüs täpsema seisukoha kujundamiseks järgmises etapis.

Lugupidamisega	

[ allkirjastatud digitaalselt ]

Veikko Kannel	
Kolonel	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee